pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดี จัดประชุมรับฟังความคิดเห็นร่างพ.ร.บ.ล้มละลาย (ฉบับที่..) พ.ศ. ....  และร่างพ.ร.บ.แก้ไขเพิ่มเติมประมวลกฎหมายแพ่งและพาณิชย์ (ฉบับที่..) พ.ศ. .... (วาง
วันพุธที่ 14 มิถุนายน 2560
กระทรวงยุติธรรม โดยกรมบังคับคดี จัดประชุมรับฟังความคิดเห็นร่างพ.ร.บ.ล้มละลาย (ฉบับที่..) พ.ศ. ....  และร่างพ.ร.บ.แก้ไขเพิ่มเติมประมวลกฎหมายแพ่งและพาณิชย์ (ฉบับที่..) พ.ศ. .... (วาง
นางสาวรื่นวดี สุวรรณมงคล อธิบดีกรมบังคับคดี เป็นประธานในพิธีเปิดการประชุมรับฟังความคิดเห็นร่างพระราชบัญญัติล้มละลาย (ฉบับที่..) พ.ศ. .... และร่างพระราชบัญญัติแก้ไขเพิ่มเติมประมวลกฎหมายแพ่งและพาณิชย์ (ฉบับที่..) พ.ศ. .... (วางทรัพย์)
เมื่อวันอังคารที่ ๑๓ มิถุนายน ๒๕๖๐ เวลา ๑๓.๓๐ น.
ณ ห้องขายทอดตลาด อาคารอสีติพรรษ กรมบังคับคดี
นางสาวรื่นวดี สุวรรณมงคล อธิบดีกรมบังคับคดี
เป็นประธานในพิธีเปิดการประชุมรับฟังความคิดเห็นร่างพระราชบัญญัติล้มละลาย (ฉบับที่..) พ.ศ. ....
และร่างพระราชบัญญัติแก้ไขเพิ่มเติมประมวลกฎหมายแพ่งและพาณิชย์ (ฉบับที่..) พ.ศ. .... (วางทรัพย์)
ซึ่งคณะรัฐมนตรีได้มีมติรับหลักการร่างพระราชบัญญัติดังกล่าวทั้ง ๒ ฉบับแล้ว
สําหรับร่างพระราชบัญญัติล้มละลาย (ฉบับที่..) พ.ศ. .... เป็นการแก้ไขหลักการของกระบวนการพิจารณา
เกี่ยวกับการฟื้นฟูกิจการของลูกหนี้ โดยกําหนดให้ลูกหนี้สามารถขอฟื้นฟูกิจการได้ทันต่อสถานะทางการเงินของลูกหนี้
และรวบรวมทรัพย์สินของลูกหนี้ได้อย่างมีประสิทธิภาพ มีการคุ้มครองเจ้าหนี้มีประกันอย่างเพียงพอ
เพิ่มบทบัญญัติให้รองรับการล้มละลายระหว่างประเทศ เพื่อแก้ไขอุปสรรคในการจัดการและรวบรวมทรัพย์สิน
ของลูกหนี้ที่มีลักษณะระหว่างประเทศ ทําให้สามารถบังคับคดีกับทรัพย์สินของผู้ล้มละลายที่อยู่ในต่างประเทศได้
โดยปรับปรุงกฎหมายล้มละลายให้มีความเชื่อมโยงและรองรับพระราชบัญญัติหลักประกันทางธุรกิจ พ.ศ. ๒๕๕๘
ตลอดจนแก้ไขปรับปรุงการบังคับใช้กฎหมายให้มีประสิทธิภาพมากยิ่งขึ้น
เพื่อยกระดับการบังคับคดีล้มละลายให้เป็นไปตามมาตรฐานทางวิชาชีพ และจริยธรรมขั้นสูง
ส่วนร่างพระราชบัญญัติแก้ไขเพิ่มเติมประมวลกฎหมายแพ่งและพาณิชย์ (ฉบับที่..) พ.ศ. .... (วางทรัพย์)
ได้แก้ไขเพิ่มให้เติมถ้อยคําตามประมวลกฎหมายแพ่งและพาณิชย์ มาตรา ๓๓๓
โดยให้ “สํานักงานวางทรัพย์ประจําตําบลหมายความรวมถึงสํานักงานบังคับคดี” ด้วย
ทั้งนี้ การจัดประชุมรับฟังความคิดเห็นดังกล่าว เป็นการดําเนินการตามบทบัญญัติของรัฐธรรมนูญ
แห่งราชอาณาจักรไทย พุทธศักราช ๒๕๖๐ มาตรา ๗๗ วรรคสอง
ซึ่งการรับฟังความคิดเห็นดังกล่าวจะเป็นประโยชน์ต่อกรมบังคับคดี
เพื่อใช้เป็นข้อมูลประกอบการจัดทําร่างพระราชบัญญัติทั้ง ๒ ฉบับ ดังกล่าวข้างต้น
โดยคํานึงถึงประโยชน์แก่ผู้ที่เกี่ยวข้องทุกฝ่าย รวมทั้งสร้างความเข้าใจต่อกระบวนการล้มละลาย
การฟื้นฟูกิจการของลูกหนี้และการวางทรัพย์ที่อาจจะเกิดขึ้นเมื่อกฎหมายมีผลบังคับใช้ต่อไป
รัฐบาลไทย-ข่าวทำเนียบรัฐบาล-ดร.สุวิทย์ ร่วมบรรยายพิเศษ เรื่อง “นโยบายด้านการผลิตและพัฒนาครู” พร้อมรับฟังข้อเสนอแนะจากผู้บริหารคณะครุศาสตร์/ศึกษาศาสตร์แห่งประเทศไทย
วันอังคารที่ 22 ตุลาคม 2562
ดร.สุวิทย์ ร่วมบรรยายพิเศษ เรื่อง “นโยบายด้านการผลิตและพัฒนาครู” พร้อมรับฟังข้อเสนอแนะจากผู้บริหารคณะครุศาสตร์/ศึกษาศาสตร์แห่งประเทศไทย
ดร.สุวิทย์ ร่วมบรรยายพิเศษ เรื่อง “นโยบายด้านการผลิตและพัฒนาครู” พร้อมรับฟังข้อเสนอแนะจากผู้บริหารคณะครุศาสตร์/ศึกษาศาสตร์แห่งประเทศไทย
วันเสาร์ที่ 19 ตุลาคม 2562 เวลา 10.00 น. ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว) ร่วมบรรยายพิเศษ เรื่อง “นโยบายด้านการผลิตและพัฒนาครู” ให้กับคณะผู้บริหารงานสภาคณบดีคณะครุศาสตร์/ศึกษาศาสตร์แห่งประเทศไทย ในการประชุมเพื่อมอบนโยบายเกี่ยวกับการผลิตครูและวิจัยทางครุศาสตร์ พร้อมด้วย รศ.นพ.สรนิต ศิลธรรม ปลัดกระทรวงการอุดมศึกษา วิทยาศาสตร์ วิจัยและนวัตกรรม และคณะผู้บริหารกระทรวงฯ เข้าร่วมรับฟังการบรรยายพิเศษ โดยมี ดร.ดิเรก พรสีมาประธานสภาคณบดีคณะครุศาสตร์/ศึกษาศาสตร์แห่งประเทศไทย กล่าวต้อนรับและนําเสนอข้อมูลด้านการผลิตบัณฑิตครูที่เกี่ยวข้อง และนําข้อเสนอแนะเชิงนโยบายแก่ รมว.อว. ณ ห้องประชุม Venus ชั้น 3 โรงแรมมิราเคิล แกรนด์ คอนเวนชั่น กรุงเทพฯ
โดยข้อเสนอแนะจากที่ประชุมแบ่งออกเป็น 4 ประเด็นหลัก คือ
1. ข้อเสนอแนะเชิงนโยบายในการผลิตและพัฒนาครูให้มีสมรรถนะในการพัฒนาผู้เรียน สานต่อโครงการผลิตครูเพื่อพัฒนาท้องถิ่น
2. ข้อเสนอเชิงนโยบายในการพัฒนาครูและผู้บริหารสถานศึกษาเครือข่ายฝึกประสบการณ์ ให้มีสมรรถนะสูงและมีหน่วยงานที่รับผิดชอบการพัฒนาครูและผู้บริหารโรงเรียน
3. กระบวนการผลิตครู การรับรองปริญญาทางการศึกษา และการสอบรับใบอนุญาต ให้มีมาตรฐานสูง และส่งเสริมนวัตกรรมการผลิตครูที่หลากหลาย
4. การสร้างโอกาสและลดความเหลื่อมล้ําของบัณฑิตครูในการสอบบรรจุเข้ารับราชการ
เผยแพร่ข่าว : นายธัชนนท์ บุญหล้า
ส่วนสื่อสารองค์กร สํานักบริหารกลาง
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-รองนายกรัฐมนตรี เข้าร่วมการประชุมคณะกรรมาธิการว่าด้วยการป้องกันอาชญากรรมที่ออสเตรีย
วันศุกร์ที่ 11 พฤษภาคม 2561
รองนายกรัฐมนตรี เข้าร่วมการประชุมคณะกรรมาธิการว่าด้วยการป้องกันอาชญากรรมที่ออสเตรีย
รองนายกรัฐมนตรี เข้าร่วมการประชุมคณะกรรมาธิการว่าด้วยการป้องกันอาชญากรรมที่ออสเตรีย
ในระหว่างวันที่ 12-16 พฤษภาคม 2561 พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม จะเดินทางไปยังกรุงเวียนนา สาธารณรัฐออสเตรีย ในฐานะหัวหน้าคณะผู้แทนไทยเข้าร่วม การประชุมคณะกรรมาธิการว่าด้วยการป้องกันอาชญากรรมและความยุติธรรมทางอาญา สมัยที่ 27 (The 27th Commission on Prevention and Criminal Justice : CCPCJ) ซึ่งเป็นการประชุมประจําปีของสํานักงานว่าด้วยยาเสพติดและอาชญากรรมแห่งสหประชาชาติ (UN Office on Drugs and Crime : UNODC) ณ สํานักงานใหญ่ UNODC ที่กรุงเวียนนา สาธารณรัฐออสเตรีย
ในการเข้าร่วมประชุมครั้งนี้นั้น รองนายกรัฐมนตรีและรัฐมนตรีว่าการกระทรวงยุติธรรม จะได้กล่าวถ้อยแถลงในนามหัวหน้าคณะผู้แทนไทยระหว่างการประชุม CCPCJ สมัยที่ 27 พร้อมทั้งเข้าหารือกับบุคคลต่าง ๆ ได้แก่ รัฐมนตรีว่าการกระทรวงยุติธรรม สาธารณรัฐออสเตรีย รองผู้ว่าการกรุงเวียนนา และรองประธานสภาหอการค้าออสเตรียและผู้บริหาร WIFI เพื่อเป็นการสร้างความสัมพันธ์อันดีและแลกเปลี่ยนความคิดเห็นที่เป็นประโยชน์ระหว่างกันต่อไป เพื่อให้การแก้ไขปัญหายาเสพติดและอาชญากรรมระหว่างประเทศเกิดความร่วมมือกันอย่างจริงจังและส่งผลดีต่อนานาประเทศ ตามหลักมาตรฐานสากลต่อไป
....................................................................
กลุ่มประชาสัมพันธ์และเผยแพร่ สํานักโฆษก
ข้อมูลโดย พลอากาศเอก มณฑล สัชฌุกร
โฆษกประจํารองนายกรัฐมนตรี (พลอากาศเอก ประจิน จั่นตอง)
รัฐบาลไทย-ข่าวทำเนียบรัฐบาล-สธ.ร่วมมือ WHO ไจก้า สพฉ. จัดอบรมทีมแพทย์ 10 ประเทศสมาชิกอาเซียน รองรับการจัดการด้านการแพทย์ในภาวะภัยพิบัติ
วันศุกร์ที่ 22 กุมภาพันธ์ 2562
สธ.ร่วมมือ WHO ไจก้า สพฉ. จัดอบรมทีมแพทย์ 10 ประเทศสมาชิกอาเซียน รองรับการจัดการด้านการแพทย์ในภาวะภัยพิบัติ
กระทรวงสาธารณสุข จัดการอบรมประสานงานทีมแพทย์ยามเกิดภัยพิบัติ 10 ประเทศอาเซียน เพื่อเตรียมพร้อมการจัดการด้านการแพทย์ในภาวะภัยพิบัติในภูมิภาคอาเซียนตามหลักสูตร WHO ให้มีมาตรฐานที่ใกล้เคียงกันและเป็นที่ยอมรับระดับนานาชาติ
กระทรวงสาธารณสุข จัดการอบรมประสานงานทีมแพทย์ยามเกิดภัยพิบัติ 10 ประเทศอาเซียน เพื่อเตรียมพร้อมการจัดการด้านการแพทย์ในภาวะภัยพิบัติในภูมิภาคอาเซียนตามหลักสูตร WHO ให้มีมาตรฐานที่ใกล้เคียงกันและเป็นที่ยอมรับระดับนานาชาติ
วันนี้ (22 กุมภาพันธ์ 2562) ที่กระทรวงสาธารณสุข จ.นนทบุรี นายแพทย์สุขุม กาญจนพิมาย ปลัดกระทรวงสาธารณสุข เป็นประธานปิดการอบรมเชิงปฏิบัติการ การประสานงานของทีมแพทย์ยามเกิดภัยพิบัติ (Emergency Medical Team Coordination Cell : EMTCC training : AMS training 4th) ภายใต้โครงการ “The Project for Strengthening the ASEAN Regional Capacity on Disaster Health Management (ARCH Project)” ซึ่งกระทรวงสาธารณสุข โดยกองสาธารณสุขฉุกเฉินร่วมกับองค์กรความร่วมมือระหว่างประเทศญี่ปุ่น (JICA) จัดขึ้น ตั้งแต่วันที่ 17-22 กุมภาพันธ์ 2562 เพื่อสร้างความเข้มแข็งในระดับภูมิภาคอาเซียนด้านการจัดการภัยพิบัติทางการแพทย์และสาธารณสุข โดยมีบุคลากรด้านการแพทย์ฉุกเฉิน และการจัดการภัยพิบัติด้านสาธารณสุขในภูมิภาคอาเซียน 10 ประเทศ เข้าร่วมกว่า 100 คน
นายแพทย์สุขุมกล่าวว่า การเตรียมความพร้อมด้านการแพทย์และสาธารณสุขในภาวะภัยพิบัติเป็นเรื่องที่สําคัญ รัฐบาล โดยกระทรวงสาธารณสุขในฐานะผู้ดูแลสุขภาพประชาชน จึงได้จัดอบรมประสานงานทีมแพทย์ยามเกิดภัยพิบัติในภูมิภาคอาเซียนขึ้น เพื่อให้ประเทศไทยเป็นศูนย์กลางในการประสานความร่วมมือด้านวิชาการและการปฏิบัติการทางการแพทย์ฉุกเฉิน การจัดการภัยพิบัติด้านสาธารณสุขในระดับอาเซียนและนานาชาติ อีกทั้งเป็นการสอดรับกับปฏิญญาผู้นําอาเซียนว่าด้วยการจัดการด้านการแพทย์ในภาวะภัยพิบัติ ที่พลเอกประยุทธ์ จันทร์โอชา นายกรัฐมนตรีได้ร่วมประกาศในการประชุมผู้นําอาเซียนในปี 2017 และในฐานะที่ประเทศไทยเป็นประธานอาเซียน ในปี 2562 นี้ด้วย
นายแพทย์สุขุมกล่าวต่อว่า การอบรมนี้เป็นหลักสูตรมาตรฐานขององค์การอนามัยโลก (WHO) มีวิทยากร และผู้เชี่ยวชาญที่มีประสบการณ์จาก WHO เป็นผู้ให้ความรู้ทั้งด้านทฤษฎี และปฏิบัติ จะเป็นการพัฒนาบุคลากรด้านการแพทย์ฉุกเฉิน และการจัดการภัยพิบัติทางการแพทย์และสาธารณสุขของไทยและภูมิภาคอาเซียน ให้มีศักยภาพในการเตรียมพร้อมสําหรับสถานการณ์ฉุกเฉิน อีกทั้งทําให้เกิดการบริหารจัดการและแนวทางการปฏิบัติการด้านการแพทย์ฉุกเฉินในภาวะภัยพิบัติของประเทศไทยและประเทศต่าง ๆ ในภูมิภาคอาเซียน ให้มีมาตรฐานที่ใกล้เคียงกันและเป็นที่ยอมรับระดับนานาชาติ รวมถึงเป็นการสร้างเครือข่ายความร่วมมือแลกเปลี่ยนเรียนรู้ด้านวิชาการ ข้อมูล และการปฏิบัติการในการช่วยเหลือด้านการแพทย์ฉุกเฉินอีกด้วย
******************************************** 22 กุมภาพันธ์ 2562
รัฐบาลไทย-ข่าวทำเนียบรัฐบาล-ขอให้เชื่อมั่นและรับข้อมูลความจริง จากสถาบันกองทัพโดยตรง
วันพฤหัสบดีที่ 2 สิงหาคม 2561
ขอให้เชื่อมั่นและรับข้อมูลความจริง จากสถาบันกองทัพโดยตรง
ไม่ให้เกิดช่องว่างของบุคคลนําไปสร้างภาพ บิดเบือน เชื่อมโยงข้อมูลอันเป็นเท็จ
ขอให้เชื่อมั่นและรับข้อมูลความจริง จากสถาบันกองทัพโดยตรง
ไม่ให้เกิดช่องว่างของบุคคลนําไปสร้างภาพ บิดเบือน เชื่อมโยงข้อมูลอันเป็นเท็จ
รัฐบาลไทย-ข่าวทำเนียบรัฐบาล-นรม. เผยนักการเมืองสามารถจัดตั้งพรรคการเมืองถ้าไม่ผิดกฎหมาย ส่วนกรณีนักการเมืองให้ความสำคัญกับอดีตนายกรัฐมนตรี เป็นสิทธิส่วนบุคคล เป็นเรื่องของความเหมาะสมมากกว่าผิดถูก
วันพุธที่ 10 ตุลาคม 2561
นรม. เผยนักการเมืองสามารถจัดตั้งพรรคการเมืองถ้าไม่ผิดกฎหมาย ส่วนกรณีนักการเมืองให้ความสําคัญกับอดีตนายกรัฐมนตรี เป็นสิทธิส่วนบุคคล เป็นเรื่องของความเหมาะสมมากกว่าผิดถูก
นายกรัฐมนตรีเผยนักการเมืองสามารถจัดตั้งพรรคการเมืองถ้าไม่ผิดกฎหมาย ส่วนกรณีนักการเมืองให้ความสําคัญกับอดีตนายกรัฐมนตรี เป็นสิทธิส่วนบุคคล เป็นเรื่องของความเหมาะสมมากกว่าผิดถูก
วันนี้ (10 ตุลาคม 2561) เวลา 14.50 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีการจัดตั้งพรรคการเมืองว่าสามารถดําเนินการจัดตั้งได้ ถ้าไม่ผิดกติกา ผิดหลักเกณฑ์ และเป็นการกระทําที่ผิดกฎหมาย และขอให้ประชาชนติดตาม ไม่ว่าใครจะพูดอะไร ขอให้เรียนรู้ รวมถึงค้นหาความจริงว่าสามารถดําเนินการได้หรือไม่ และใช้งบประมาณในการดําเนินการมาจากไหน ซึ่งการจะเปลี่ยนแปลงอะไรไม่ใช่จะสามารถทําได้ง่าย ๆ
พร้อมกล่าวต่อไปว่า ส่วนตัวไม่ได้มองการเมืองเป็นเกมส์ เพราะโดยพื้นฐานของตัวเองไม่ใช่นักการเมือง แต่ก็พยายามศึกษาทําความเข้าใจว่าการเมืองของประเทศไทยเป็นแบบไหน ซึ่งหลายประเทศมองการเมืองว่าเป็นการบริหารราชการแผ่นดิน ไม่ใช่การต่อสู้ ทําลายล้างกันจนไม่สามารถทํางานได้ ทั้งนี้ ประชาชนต้องเรียนรู้ นักการเมืองต้องปรับตัว เพื่อให้เกิดการปฏิรูปอย่างแท้จริง
สําหรับกรณีการที่นักการเมืองให้ความสําคัญกับอดีตนายกรัฐมนตรีที่อยู่ต่างประเทศ นายกรัฐมนตรีกล่าวว่าเป็นหน้าที่ของคณะกรรมการการเลือกตั้ง (กกต.) และหน่วยงานที่เกี่ยวข้องในการดําเนินการตรวจสอบว่าผิดหรือถูก ซึ่งเป็นเรื่องของความเหมาะสมหรือไม่เหมาะสม รวมถึงเป็นเรื่องที่ควรกระทําหรือไม่ควรกระทํามากกว่า ทั้งนี้ เป็นสิทธิของแต่ละบุคคล โดยตนเองไม่สามารถตัดสินได้ว่าการกระทําดังกล่าวผิดหรือถูก
-------------------------------------------------
รัฐบาลไทย-ข่าวทำเนียบรัฐบาล-ชื่นมื่น ความสัมพันธ์เมืองพี่เมืองน้อง ไทย-สิบสองปันนา
วันพฤหัสบดีที่ 19 กันยายน 2562
ชื่นมื่น ความสัมพันธ์เมืองพี่เมืองน้อง ไทย-สิบสองปันนา
ชื่นมื่น ความสัมพันธ์เมืองพี่เมืองน้อง ไทย-สิบสองปันนา
เมื่อวันที่ 18 ก.ย. 62 เวลา 10.00 น. ณ ห้องประชุม โรงเเรมนิวไตการ์เดน (New Tai Garden) เขตปกครองตนเองสิบสองปันนา มณฑลยูนนาน สาธารณรัฐประชาชนจีน นายปวิณ ชํานิประศาสน์ รองปลัดกระทรวงมหาดไทย
ในฐานะหัวหน้าคณะฝ่ายไทย พร้อมด้วย นายสืบศักดิ์ เอี่ยมวิจารณ์ ผู้ว่าราชการจังหวัดเพชรบูรณ์ นายอรรษิษฐ์ สัมพันธรัตน์ ผู้ว่าราชการจังหวัดลําพูน นายพงษ์พันธ์ วิเชียรสมุทร รองผู้ว่าราชการจังหวัดพะเยา นายวิรุฬ พรรณเทวี รองผู้ว่าราชการจังหวัดเชียงใหม่ ผู้เเทนกระทรวงการต่างประเทศ และคณะ ได้ร่วมหารือกับ นายอ้าย เจิน(Mr.Ai Zhen) ผู้อํานวยการสํานักงานกิจการต่างประเทศ เขตปกครองตนเองชนชาติไตสิบสองปันนา ซึ่งได้รับมอบหมายหน้าที่จาก นายหลัว หงเจียง (Mr.Luo Hongjiang) ผู้ว่าการเขตปกครองตนเองสิบสองปันนา ให้การต้อนรับคณะฝ่ายไทยเเละร่วมหารือการขับเคลื่อนการดําเนินความสัมพันธ์เมืองพี่เมืองน้องระหว่างกัน
รองปลัดกระทรวงมหาดไทย กล่าวว่า รัฐบาลไทยมีนโยบายมุ่งเน้นการเสริมสร้างความสัมพันธ์อันดีกับนานาประเทศ โดยเฉพาะอย่างยิ่งการนํามิติด้านการต่างประเทศมาสนับสนุนเเละส่งเสริมการพัฒนาจังหวัด โดยสนับสนุนให้จังหวัดดําเนินความสัมพันธ์เมืองในรูปแบบเมืองพี่เมืองน้องกับต่างประเทศ โดยเฉพาะกับสาธารณรัฐประชาชนจีน ซึ่งได้สถาปนาความสัมพันธ์เมืองพี่เมืองน้องกับไทยเเล้ว จํานวน 34 คู่ เป็นการสถาปนากับมณฑลยูนนาน จํานวน 10 คู่ กระทรวงมหาดไทยจึงได้จัดทําโครงการขับเคลื่อนการดําเนินความสัมพันธ์เมืองพี่เมืองน้องกับมณฑลยูนนานขึ้น โดยนําจังหวัด 3 จังหวัดมาพบปะหารือร่วมกับฝ่ายเขตปกครองตนเองชนชาติไตสิบสองปันนา ในวันนี้
ด้านนายอ้าย เจิง กล่าวว่า เขตปกครองตนเองสิบสองปันนามีความสัมพันธ์กับประเทศไทยกันอย่างยาวนาน ตลอดระยะเวลาที่ผ่านมา เขตปกครองตนเองสิบสองปันนาได้มีการเเลกเปลี่ยนวัฒนธรรม เศรษฐกิจ การลงทุน เเละการศึกษามาโดยตลอด ซึ่งในวันนี้ฝ่ายจีนมีความยินดีอย่างยิ่งกับการเดินทางมากระชับความสัมพันธ์เมืองพี่เมืองน้อง
อย่างเป็นทางการของฝ่ายไทย และฝ่ายจีนมีความพร้อมที่จะให้การสนับสนุนในด้านต่าง ๆ อย่างเต็มที่ เพื่อสร้างความสัมพันธ์ร่วมกันในระยะยาว
นายปวิณ ชํานิประศาสน์ ได้กล่าวเพิ่มเติมว่า ในวันนี้เป็นการประชุมหารือถึงเเนวทางในการยกระดับความสัมพันธ์เมืองพี่เมืองน้อง ซึ่งได้ร่วมหารือกันใน 3 คู่ ได้แก่ จังหวัดเพชรบูรณ์และจังหวัดพะเยาซึ่งได้ลงนาม MOU ระหว่างกันแล้ว และจังหวัดเชียงใหม่ที่ได้ลงนามหนังสือแสดงเจตจํานง สรุปสาระสําคัญคือ (1) จังหวัดเพชรบูรณ์
แจ้งความประสงค์จะพัฒนาความร่วมมือในด้านการค้า การศึกษาโดยเฉพาะด้านภาษาจีน และการเเลกเปลี่ยนวัฒนธรรมระหว่างกัน (2) จังหวัดพะเยา ซึ่งมีเอกลักษณ์ร่วมกันกับสิบสองปันนา คือ คนเชื้อสายไทลื้อที่มาตั้งถิ่นฐานในพื้นที่จังหวัดพะเยา และสัตว์ประจําถิ่น (นกยูง) เเละ (3) จังหวัดเชียงใหม่ แจ้งความประสงค์ที่จะยกระดับความสัมพันธ์ เป็นการลงนามบันทึกความเข้าใจการดําเนินความสัมพันธ์เมืองพี่เมืองน้อง (MOU) ทั้งนี้ คณะฝ่ายไทยได้เชิญชวนให้ทางคณะผู้บริหารของฝ่ายจีนมาเยี่ยมเยือน แลกเปลี่ยนวัฒนธรรมและการศึกษาร่วมกัน ซึ่งฝ่ายไทยมีความยินดีและพร้อมให้การต้อนรับคณะผู้เเทนจากฝ่ายจีน เพื่อให้ความสัมพันธ์ที่ดีระหว่างประเทศไทย และสาธารณประชาชนจีนมีความเเน่นเเฟ้นเเละเป็นไปอย่างยั่งยืนตลอดไป
รัฐบาลไทย-ข่าวทำเนียบรัฐบาล-ทางหลวงชนบท ตรวจเข้มและคัดกรองคนเข้าสำนักงานทั่วประเทศอย่างต่อเนื่อง ป้องกันการแพร่ระบาดของเชื้อไวรัสโควิด–19 [กระทรวงคมนาคม]
วันพุธที่ 29 เมษายน 2563
ทางหลวงชนบท ตรวจเข้มและคัดกรองคนเข้าสํานักงานทั่วประเทศอย่างต่อเนื่อง ป้องกันการแพร่ระบาดของเชื้อไวรัสโควิด–19 [กระทรวงคมนาคม]
ทางหลวงชนบท ตรวจเข้มและคัดกรองคนเข้าสํานักงานทั่วประเทศอย่างต่อเนื่อง ป้องกันการแพร่ระบาดของเชื้อไวรัสโควิด–19
กรมทางหลวงชนบท (ทช.) ติดตามเฝ้าระวังและป้องกันการแพร่ระบาดของเชื้อไวรัสโควิด–19 อย่างต่อเนื่อง โดยตรวจเข้มคนเข้าสํานักงานทั่วประเทศอย่างต่อเนื่อง พร้อมกําชับให้หน่วยงานในส่วนภูมิภาคทั่วประเทศ เร่งดําเนินการอย่างเคร่งครัด และเพิ่มมาตรการคัดกรองตามนโยบายของรัฐมนตรีว่าการกระทรวงคมนาคม (นายศักดิ์สยาม ชิดชอบ) ในกรณีที่มีประชาชน หรือ ผู้ปฏิบัติงาน ที่จะเข้ามาในสถานที่อาคารสํานักงาน หรือ อาคารบ้านพัก จะมีการใช้เครื่องตรวจวัดอุณหภูมิ ก่อนเข้ามาในพื้นที่ดังกล่าว ทั้งนี้ หากพบว่ามีผู้ที่มีอาการป่วย หรือ อุณหภูมิร่างกาย เกินกว่า 37.5 องศาเซลเซียส จะประสานงานส่งตัวให้โรงพยาบาลต่อไป ซึ่งสํานักงานทางหลวงชนบทที่ 1-18 แขวงทางหลวงชนบท และหมวดบํารุงทางหลวงชนบททั่วประเทศ ได้ดําเนินการคัดกรองเจ้าหน้าที่ และประชาชนก่อนเข้าสํานักงาน โดยจะมีการตรวจวัดอุณหภูมิร่างกายด้วยเครื่องวัดอุณหภูมิ ล้างมือฆ่าเชื้อด้วยเจลแอลกอฮอล์ ทําความสะอาดโต๊ะสถานที่ทํางาน ทั้งภายในและภายนอกห้องสํานักงาน และขอความร่วมมือในการสวมหน้ากากอนามัย เพื่อควบคุมการแพร่ระบาดของไวรัสโควิด -19 ทั้งนี้ จะดําเนินการคัดกรองทุกวันจนกว่าสถานการณ์การแพร่ระบาดของไวรัส โควิด-19 จะคลี่คลาย
รัฐบาลไทย-ข่าวทำเนียบรัฐบาล-รมว.ยธ. ให้สัมภาษณ์กับนิตยสาร IS AM ARE ครอบครัวพอเพียง ในประเด็น การนำหลักปรัชญาเศรษฐกิจพอเพียงบริหารองค์กรและการบริหารงาน
วันอังคารที่ 26 กันยายน 2560
รมว.ยธ. ให้สัมภาษณ์กับนิตยสาร IS AM ARE ครอบครัวพอเพียง ในประเด็น การนําหลักปรัชญาเศรษฐกิจพอเพียงบริหารองค์กรและการบริหารงาน
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
ให้สัมภาษณ์นิตยสาร IS AM ARE ครอบครัวพอเพียง
เมื่อวันจันทร์ที่ ๒๕ กันยายน ๒๕๖๐ เวลา ๑๔.๐๐ น.
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
ให้สัมภาษณ์นิตยสาร IS AM ARE ครอบครัวพอเพียง
ในประเด็น การนําหลักปรัชญาเศรษฐกิจพอเพียงมาประยุกต์ใช้ในการบริหารองค์กรและการบริหารงาน
ใจความสําคัญตอนหนึ่งว่า
แนวทางที่ตนยึดถือปฏิบัติทั้งในชีวิตส่วนตัวและการทํางาน คือ การมีคุณธรรม
สําหรับการพัฒนาคนของกระทรวงยุติธรรมนั้น ตั้งแต่ระดับผู้บริหารจนถึงระดับเจ้าหน้าที่
ขอให้ยึดถือแนวทางการปฏิบัติบนพื้นฐานระบบคุณธรรม จริยธรรม มีความซื่อสัตย์สุจริต ปราศจากระบบอุปถัมภ์ เพราะกระทรวงยุติธรรมเป็นหน่วยงานหลักในการอํานวยความยุติธรรมให้กับประชาชน
นอกจากนี้ ขอให้เตรียมความพร้อมเพื่อรองรับความเปลี่ยนแปลงด้านต่าง ๆ ในอนาคต
โดยการสร้างระบบภูมิคุ้มกันที่ดี ซึ่งมีพื้นฐานมาจากความสามารถในการพึ่งตนเองและความมีวินัยในตนเอง
ทั้งนี้ กระทรวงยุติธรรม ได้นําหลักปรัชญาเศรษฐกิจพอเพียงมาประยุกต์ใช้ในการดําเนินงานด้านต่าง ๆ ดังนี้
๑.การลดความเหลื่อมล้ําในสังคม ซึ่งที่ผ่านมากระทรวงยุติธรรมได้ลงพื้นที่รับฟังปัญหาความเดือดร้อนของประชาชนในแต่ละภูมิภาค ผ่าน “โครงการยุติธรรมสู่หมู่บ้าน นําบริการรัฐสู่ประชาชน” เพื่อปรับปรุง แก้ไข
แนวทางการให้ความช่วยเหลือให้ตรงกับความต้องการของประชาชนและมีประสิทธิภาพมากยิ่งขึ้น
ซึ่งจากการลงพื้นที่ พบว่า ประชาชนยังขาดความรู้ ความเข้าใจด้านกฎหมายและกระบวนการยุติธรรม
ถูกเอารัดเอาเปรียบไม่ได้รับความเป็นธรรม กระทรวงยุติธรรม จึงได้ปรับแนวทางการทํางานร่วมกับเครือข่ายภาคประชาชน อาทิ เครือข่ายยุติธรรมชุมชน เครือข่ายกองทุนหมู่บ้าน ฯลฯ
โดยเน้นการสร้างการรับรู้ด้านกฎหมายและสิทธิของประชาชน
๒. การสร้างความเข้มแข็งให้กับศูนย์ยุติธรรมชุมชนทั่วประเทศ ซึ่งเป็นกลไกภาคประชาชนในพื้นที่
ในการอํานวยความยุติธรรมให้กับประชาชนได้อย่างสะดวก รวดเร็ว และประหยัด
๓.การคืนคนดีสู่สังคม เปลี่ยนภาระให้เป็นพลัง โดยเตรียมความพร้อมด้านการประกอบอาชีพให้ผู้กระทําผิด อาทิ การดําเนินงานตามโครงการกําลังใจในพระดําริ พระเจ้าหลานเธอ
พระองค์เจ้าพัชรกิติยาภา โดยฝึกอาชีพด้านเกษตรกรรมให้แก่ผู้ต้องขังที่ใกล้จะพ้นโทษ
ตามแนวทางปรัชญาเศรษฐกิจพอเพียง
รัฐบาลไทย-ข่าวทำเนียบรัฐบาล-ก.ยุติธรรม รับเรื่องร้องเรียนขอความเป็นธรรม
วันจันทร์ที่ 27 มีนาคม 2560
ก.ยุติธรรม รับเรื่องร้องเรียนขอความเป็นธรรม
พันตํารวจเอก ดุษฎี อารยวุฒิ รองปลัดกระทรวงยุติธรรม รับเรื่องร้องเรียนขอความเป็นธรรม
เมื่อวันจันทร์ที่ ๒๗ มีนาคม ๒๕๖๐ เวลา ๑๑.๐๐ น.
ณ ห้องทํางานกระทรวงยุติธรรม ชั้น ๘ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพฯ
พันตํารวจเอก ดุษฎี อารยวุฒิ รองปลัดกระทรวงยุติธรรม
รับเรื่องร้องเรียนจาก นางจิตราพร เจริญเวียง ขอความเป็นธรรมให้กับตนเอง
กรณีถูกกล่าวหาว่าจําหน่ายยาเสพติด
ของกลางเป็นยาบ้า ๑,๘๐๐ เม็ด ถูกจับวันที่ ๖ ก.ย. ๒๕๔๑
ณ สนามบินหาดใหญ่ อําเภอหาดใหญ่ จังหวัดสงขลา
รัฐบาลไทย-ข่าวทำเนียบรัฐบาล-“ยุติธรรม” เตรียมพร้อมขับเคลื่อน “ไทยนิยม ยั่งยืน”
วันศุกร์ที่ 16 กุมภาพันธ์ 2561
“ยุติธรรม” เตรียมพร้อมขับเคลื่อน “ไทยนิยม ยั่งยืน”
นางกรรณิการ์ แสงทอง รองปลัดกระทรวงยุติธรรม เป็นประธานการประชุมแนวทางของกระทรวงยุติธรรมตามโครงการ “ไทยนิยม ยั่งยืน”
ในวันพฤหัสบดีที่ ๑๕ กุมภาพันธ์ ๒๕๖๑ เวลา ๐๙.๐๐ น.
ณ ห้องสมุดสํานักนโยบายและยุทธศาสตร์ สํานักงานปลัดกระทรวงยุติธรรม ชั้น ๙
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นางกรรณิการ์ แสงทอง รองปลัดกระทรวงยุติธรรม
เป็นประธานการประชุมแนวทางของกระทรวงยุติธรรมตามโครงการ “ไทยนิยม ยั่งยืน”
เพื่อกําหนดกรอบการดําเนินการของหน่วยงานในสังกัดกระทรวงยุติธรรม
ทั้งในระดับส่วนกลางและส่วนภูมิภาคให้มีทิศทางการขับเคลื่อนที่ชัดเจน เป็นรูปธรรม
สอดคล้องกับการพัฒนาประเทศไทยสู่ความยั่งยืน
โดยมีเป้าหมายเพื่อลดความเหลื่อมล้ําของสังคม
พัฒนาคุณภาพชีวิต สร้างโอกาสการเข้าถึงบริการของรัฐที่มุ่งพัฒนา
และส่งเสริมให้ประชาชนสามารถเข้าถึงบริการของรัฐ ได้โดยง่าย และรวดเร็ว
ทั้งนี้ โครงการไทยนิยม ยั่งยืน มุ่งขับเคลื่อนงานสําคัญ ๑๐ ด้าน ดังนี้
๑) สัญญาประชาคมผูกใจไทยเป็นหนึ่ง ๒) คนไทยไม่ทิ้งกัน
๓) ชุมชนอยู่ดีมีสุข ๔) วิถีไทยวิถีพอเพียง
๕) รู้สิทธิ รู้หน้าที่ ๖) รู้กลไกการบริหารราชการ
๗) รู้รักประชาธิปไตยไทยนิยม ๘) รู้เท่าทันเทคโนโลยี
๙) ร่วมแก้ไขปัญหายาเสพติด และ ๑๐) งานตามภารกิจของส่วนราชการ/หน่วยงาน (Function)
รัฐบาลไทย-ข่าวทำเนียบรัฐบาล-รมช.เกษตรลงพื้นที่ศูนย์ข้าวชุมชน​ จังหวัดอุตรดิตถ์​
วันจันทร์ที่ 17 สิงหาคม 2563
รมช.เกษตรลงพื้นที่ศูนย์ข้าวชุมชน​ จังหวัดอุตรดิตถ์​
รมช.เกษตรลงพื้นที่ศูนย์ข้าวชุมชน​ จังหวัดอุตรดิตถ์​ สั่งขยายศูนย์​ เพิ่มกําลังการผลิต​ เมล็ดพันธ์ุข้าวคุณภาพ
นายประภัตร​ โพธสุธน​ รัฐมนตรีช่วยว่าการกระทรวงเกษตรและสหกรณ์​ พร้อมด้วยนายสุดสาคร​ ภัทรกุลนิษฐ์​ อธิบดีกรมการข้าว​ นายชัยวัฒน์​ โยธคล​ รองอธิบดีกรมปศุสัตว์​ นายอาชว์ชัยชาญ​ เลี้ยงประยูร​ รองอธิบดีกรมส่งเสริมการเกษตร​ และคณะ เดินทางลงพื้นที่ติดตามการดําเนินงานโครงการเสริมสร้างศักยภาพการผลิตเมล็ดพันธ์ุข้าวของศูนย์ข้าวชุมชนตําบลคอรุม​ จังหวัดอุตรดิตถ์​ โดยมีนายพิพัช ประจันเขตต์​ รองผู้ว่าราชการจังหวัดอุตรดิตถ์​ ให้การต้อนรับ​ เมื่อวันที่ 17 สิงหาคม 2563
นายประภัตร กล่าวว่า จังหวัดอุตรดิตถ์​ ได้มีการส่งเสริมและขับเคลื่อน​ศูนย์ข้าวชุมชนให้เป็นศูนย์กลางในด้านการผลิตข้าวและกระจายเมล็ดพันธ์ุข้าวคุณภาพดีในชุมชน​ โดยศูนย์ข้าวชุมชนมีภารกิจหลักคือการผลิตเมล็ดพันธ์ุข้าวให้เพียงพอต่อความต้องการของชุมชน​ ซึ่งในส่วนของจังหวัดอุตรดิตถ์มีศูนย์ข้าวชุมชน​ 23​ ศูนย์​ และในปีงบประมาณ​ 2563​ มีการคัดเลือกศูนย์ที่ผ่านหลักเกณฑ์จํานวน​ 10​ ศูนย์​ โดยมีเป้าหมายผลิตเมล็ดพันธ์ุข้าว​ 100​ ตันต่อศูนย์​
รัฐมนตรีช่วยว่าการกระทรวงเกษตรและสหกรณ์กล่าวต่อไปว่า​ วันนี้ภาครัฐตื่นตัว​ในเรื่องของพันธ์ุข้าวซึ่งเป็นสิ่งสําคัญที่สุด​ ไม่ว่าจะเป็นเรื่องราคา​ คุณภาพ​ ยอดการส่งออก​ ทั้งหมดขึ้นอยู่กับคุณภาพของพันธ์ุข้าว​ โดยทางจังหวัดอุตรดิตถ์ต้องมีการขยายศูนย์เพิ่ม รวมถึงเพิ่มกําลังการผลิต​ขึ้นอีก เพื่อให้ได้เมล็ดพันธ์ุข้าวที่มีคุณภาพ​ และเพียงพอต่อความต้องการของพี่น้องเกษตรกร​ ซึ่งทางภาครัฐพร้อมสนับสนุน​ทั้งด้านการเงิน​ โดยมีโครงการธุรกิจสร้างไทย​ ร่วมกับธนาคารเพื่อการเกษตรและสหกรณ์การเกษตร​ (ธ.ก.ส.) เกษตรกรสามารถรวมกลุ่มกันทําวิสาหกิจชุมชน​ ตั้งแต่​ 7​ คนขึ้นไป​ เพื่อขอกู้เงินจาก ธ.ก.ส. วงเงิน​ 10​ ล้าน​บาท​ ดอกเบี้ย​ 0.01 หรือล้านละ​ 100​ บาท เป็นระยะเวลา​ 3​ ปี​ ส่วนในด้านเครื่องจักรกลและอื่นๆ​ จะกําชับให้กรมการข้าวและหน่วยงานภาครัฐที่เกี่ยวข้องเข้ามาดูแลอย่างเต็มที่​ โดยให้เลือกผลิตเมล็ดพันธ์ุข้าวเพียงประเภทเดียว​ที่เหมาะสมกับสภาพพื้นที่ให้มากที่สุด​
นอกจากนี้​ นายประภัตรยังได้มอบหมายให้กรมปศุสัตว์​ เข้ามาส่งเสริมการเลี้ยงโคเนื้อกับพี่น้องประชาชนในพื้นที่จังหวัดอุตรดิตถ์​ เพื่อเป็นรายได้เสริมจากการปลูกข้าว​ โดยให้เข้าร่วมโครงการกับกรมปศุสัตว์​ ซึ่งจะมีการตรวจและฉีดวัคซีนลูกโคจากพ่อค้าก่อนมาถึงเกษตรกร​ การส่งอาหารที่มีคุณภาพดีในราคาต่ําจากกรมปศุสัตว์ให้กับเกษตรกร​ ตลอดจนการประกันราคารับซื้อในราคากิโลกรัมละ 100​ บาท
อีกทั้ง นายประภัตร​ ยังได้มอบทุนอาหารกลางวันให้กับโครงการปลูกข้าวเพื่อเป็นอาหารกลางวันนักเรียนโรงเรียนปากคลอง​ จังหวัดอุตรดิตถ์ และเยี่ยมชมบูธนิทรรศการและผลิตภัณฑ์ของวิสาหกิจชุมชนเกษตรอินทรีย์ พัฒนาชุมชนบ้านหาดกําแพง สหกรณ์การเกษตรบ้านหม้อจํากัด เป็นต้น
รัฐบาลไทย-ข่าวทำเนียบรัฐบาล-รมว.พม. กำชับ จนท. เร่งช่วยเหลือเยียวยาสภาพจิตใจเด็กหญิงวัย 13 ปี ที่ถูกพ่อแท้ๆวัย 41 ปี ใช้อาวุธมีดปาดคอ ได้รับบาดเจ็บสาหัส
วันจันทร์ที่ 10 เมษายน 2560
รมว.พม. กําชับ จนท. เร่งช่วยเหลือเยียวยาสภาพจิตใจเด็กหญิงวัย 13 ปี ที่ถูกพ่อแท้ๆวัย 41 ปี ใช้อาวุธมีดปาดคอ ได้รับบาดเจ็บสาหัส
รมว.พม. กําชับ จนท. เร่งช่วยเหลือเยียวยาสภาพจิตใจเด็กหญิงวัย 13 ปี ที่ถูกพ่อแท้ๆวัย 41 ปี ใช้อาวุธมีดปาดคอ ได้รับบาดเจ็บสาหัส และพาลูกสาวคนเล็กวัย 5 ขวบ ป่วยเป็นโรคดาวน์ซินโดรม หนีหายไป ที่ จ.เพชรบุรี
วันนี้ (10 เม.ย. 60) เวลา 07.30 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยหลังการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 609/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ว่า จากกรณีชายวัย 41 ปี เคยมีประวัติติดยาเสพติด และมีอาการติดสุรา ก่อเหตุใช้อาวุธมีดปาดคอลูกสาววัย 13 ปี ได้รับบาดเจ็บสาหัส มีบาดแผลฉกรรจ์บริเวณลําคอ ใบหน้า มือ และจับตัวขังไว้ในห้อง และอุ้มลูกสาวคนเล็กวัย 5 ขวบ ที่ป่วยเป็นโรคดาวน์ซินโดรม หนีหายไป ที่อําเภอเมือง จังหวัดเพชรบุรี นั้น ตนได้กําชับให้พัฒนาสังคมและความมั่นคงของมนุษย์จังหวัดเพชรบุรี (พมจ.เพชรบุรี) พร้อมหน่วยงานที่เกี่ยวข้องในพื้นที่สังกัดกระทรวง การพัฒนาสังคมฯ เร่งลงพื้นที่เยี่ยมครอบครัว เพื่อตรวจสอบข้อเท็จจริงและประเมินทางสังคมของครอบครัวดังกล่าว พร้อมให้การช่วยเหลือในเบื้องต้นตามภารกิจด้านเด็กของกระทรวงการพัฒนาสังคมฯ ซึ่งขณะนี้ บ้านพักเด็กและครอบครัวจังหวัดเพชรบุรี ได้ลงพื้นที่ประสานติดตามข้อมูลการหลบหนีของผู้ก่อเหตุจากพนักงานสอบสวน สภ. เมืองเพชรบุรี ทราบข้อมูลล่าสุดว่า ขณะนี้ ได้พบตัวผู้ก่อเหตุและลูกสาวคนเล็กแล้ว ทั้งนี้ ตนได้เน้นย้ําให้เจ้าหน้าที่เร่งช่วยเหลือเยียวยาฟื้นฟูสภาพจิตใจของเด็กหญิงผู้เคราะห์ร้ายและครอบครัวโดยด่วน เพื่อให้สามารถกลับมาใช้ชีวิตอย่างปกติสุขในสังคมได้ต่อไป อีกทั้ง ประสานความร่วมมือ กับหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอาการบาดเจ็บอย่างต่อเนื่อง และการดูแลอาการป่วย ของลูกสาวคนเล็กในระยะยาว รวมทั้ง วางแผนในการลงพื้นที่ติดตามการให้ความช่วยเหลือครอบครัวของเด็กหญิงดังกล่าว ตามความเหมาะสมต่อไป